# The Banshees of Inisherin

The Banshees of Inisherin és una tragicomèdia negra britànicoestatunidenca de 2022 dirigida, escrita i coproduïda per Martin McDonagh. Ambientada en una illa remota de la costa oest d'Irlanda, la pel·lícula és protagonitzada per Colin Farrell i Brendan Gleeson com dos amics de tota la vida que es troben en un atzucac quan un acaba bruscament la seva relació, amb conseqüències alarmants per a tots dos; Kerry Condon i Barry Keoghan també formen part del repartiment principal. Farrell i Gleeson ja havien treballat junts en el debut com a director de McDonagh, Amagats a Bruges (2008).

## Argument

Ambientada el 1923 al final de la Guerra Civil a Inisherin, una comunitat petita i molt unida situada en una illa remota de la costa d'Irlanda. Pádraic (Colin Farrell) i Colm (Brendan Gleeson) són dos amics de tota la vida units per un vincle estret i íntim; passen per un moment incòmode quan Colm decideix de cop i volta posar fi a dècades d'amistat de manera brusca. Pádraic, confús i desconcertat per la situació, no accepta acabar la relació i intenta arribar a l'arrel del problema per tal de tornar a unir les peces. En aquest periple comptarà amb el suport de la seva germana Siobhán (Kerry Condon) i de Dominic (Barry Keoghan), un jove una mica pertorbat. Però els seus esforços només fan que refermar la determinació de Colm, qui, desesperat, acaba amenaçant Pádraic amb un ultimàtum. Fruit de tot plegat, els esdeveniments escalen fins a arribar a conseqüències nefastes.

## Repartiment

| Colin Farrell com a Pádraic Súilleabháin Brendan Gleeson com a Colm Doherty Kerry Condon com a Siobhán Súilleabháin Barry Keoghan com a Dominic Kearney Gary Lydon com a Garda Peadar Kearney Pat Shortt com a Jonjo Devine, propietari del pub Sheila Flitton com a Mrs. McCormick | Bríd Ní Neachtain com a Mrs. O'Riordan Jon Kenny com a Gerry Aaron Monaghan com a Declan David Pearse com a capellà Lasairfhíona Ní Chonaola com a cantant John Carty com a músic |

## Producció

El febrer de 2020, es va informar que Martin McDonagh havia establert el seu següent treball de direcció amb Searchlight Pictures, que va reunir-lo amb les seves estrelles d'Amagats a Bruges Colin Farrell i Brendan Gleeson. L'agost de 2021, Kerry Condon i Barry Keoghan es van afegir al repartiment.
El rodatge va començar l'agost de 2021 a Inishmore (Inis Mór) abans de traslladar-se a l'illa Acaill, al comtat de Mayo, més tard aquell mes. Les ubicacions utilitzades a Acaill inclouen Cloughmore (JJ Devine's Pub), Corrymore Lake (la casa de la Sra. McCormick), Keem Bay (casa de Colm Doherty), Purteen Harbour (botiga d'O'Riordan) i l'església de St. Thomas a Dugort. El rodatge va finalitzar el 23 d'octubre d'aquell any.
La dissenyadora de vestuari Eimer Ní Mhaoldomhnaigh va parlar dels esforços minuciosos que ella i el seu equip van fer per tal que el vestuari no semblés "un pastitx de les illes Aran", que incloïa utilitzar teles totalment fetes a casa i només emprar llanes irlandeses, llençols i teles sobretenyides. Per al jersei vermell de Pádraic, Ní Mhaoldomhnaigh va imaginar el que la seva germana Siobhán s'hauria animat realment a fer per a ell. "M'imagino Siobhán pensant: 'Déu meu, l'hivern serà molt fred. Li teixiré un jersei', després fent el coll com una mena de toc personal... hi ha una bella ingenuïtat per la seva manera de vestir, però també és molt tendra, aquesta idea que ella hi afegeixi aquest petit toc. Crec que diu molt d'ell i de la seva relació amb Siobhán, i de la seva relació amb el lloc on viu i de la seva irlandesa", va explicar Ní Mhaoldomhnaigh.
Per a Colm, Ní Mhaoldomhnaigh va dir: "Hi havia d'haver alguna cosa de poeta en la seva manera de vestir, però sense que fos molt ostentós. Per tant, porta una pana ben tenyida i una camisa de lli de color safrà. Hi ha aquest element de, no vanitat, sinó del coneixement d'algú que ha viatjat al món exterior en algun moment i ha portat idees de com hauria de ser un poeta o un músic."

## Acollida

La pel·lícula es va estrenar al 79a Mostra Internacional de Cinema de Venècia el 5 de setembre de 2022, on Farrell va guanyar la Copa Volpi al millor actor i Martin McDonagh va guanyar l'Osella d'Or al millor guió. Es va estrenar als cinemes a Irlanda, el Regne Unit i els Estats Units el 21 d'octubre de 2022 per Searchlight Pictures. La pel·lícula va rebre un gran reconeixement de la crítica, amb elogis particulars cap a la direcció i el guió de McDonagh, les actuacions del repartiment principal i la partitura de Carter Burwell. Ha recaptat 46,6 milions de dòlars a tot el món contra un pressupost estimat de 20 milions de dòlars.
The Banshees of Inisherin va rebre nou nominacions als 95 ns Premis Oscar, incloent-hi millor pel·lícula, millor direcció, millor actor (Colin Farrell), millor actor secundari (Brendan Gleeson i Barry Keoghan), millor actriu secundària (Kerry Condon) i millor guió original. Tot i així, finalment no va aconseguir cap dels guardons a què optava.
A la 80a edició dels Globus d'Or, va aconseguir tres victòries de vuit nominacions: millor pel·lícula musical o comèdia, millor actor - musical o comèdia (Farrell) i millor guió. A més, a la 29a edició dels Screen Actors Guild Awards, la pel·lícula va rebre cinc nominacions, juntament amb Tot a la vegada a tot arreu (2022), empatant el rècord de més nominacions, establert anteriorment per Shakespeare in Love (1998), Chicago (2002) i El dubte (2008); tanmateix, no va guanyar cap d'ells. De les deu nominacions, també va guanyar quatre premis BAFTA: millor pel·lícula britànica, millor actor secundari (Keoghan), millor actriu secundària (Condon) i millor guió original. La pel·lícula també va ser nomenada una de les deu millors pel·lícules del 2022 pel National Board of Review.

## Referències

* ↑ Kermode, Mark. «The Banshees of Inisherin review – flawless tragicomedy of male friendship gone sour» (en anglès). The Guardian, 23-10-2022. [Consulta: 23 octubre 2022].
* ↑ Lillianthal, Sam. «"Banshees of Inisherin" is a masterful tragicomedy» (en anglès). Pipe Dream, 07-11-2022. [Consulta: 7 novembre 2022].
* ↑ Hanson, Mark. «The Banshees of Inisherin Review: A Tragicomic Look at Loneliness» (en anglès). Slant Magazine, 15-09-2022. [Consulta: 30 gener 2023].
* 1 2 Fleming, Mike Jr. «Martin McDonagh's New Film with Colin Farrell, Brendan Gleeson is Titled 'The Banshees of Inisheer'» (en anglès). Deadline Hollywood, 18-02-2020. Arxivat de l'original el 19 febrer 2020. [Consulta: 27 agost 2021].
* 1 2 King, Jack. «It's an In Bruges reunion for Colin Farrell and Brendan Gleeson in The Banshees of Inisherin» (en anglès). GQ UK, 30-08-2022. [Consulta: 30 desembre 2022].
* 1 2 Ashton, Will. «New 'Banshees of Inisherin' Trailer Celebrates Martin McDonagh's Acclaimed 'In Bruges' Reunion» (en anglès). Collider, 04-10-2022. [Consulta: 30 gener 2023].
* ↑ The Banshees of Inisherin a FilmAffinity (anglès)
* ↑ The Banshees of Inisherin a AllMovie (anglès)
* ↑ The Banshees of Inisherin a AlloCiné (francès)
* ↑ Wiseman, Andreas. «'Three Billboards' & 'Better Call Saul' Actress Kerry Condon Joins Martin McDonagh's 'The Banshees of Inisherin'» (en anglès). Deadline Hollywood, 10-08-2021. Arxivat de l'original el 17 agost 2021. [Consulta: 27 agost 2021].
* ↑ Kelly, Clara. «Barry Keoghan to star in new Brendan Gleeson and Colin Farrell movie, The Banshees of Inisherin» (en anglès). JOE.ie, 22-08-2021. Arxivat de l'original el 25 agost 2021. [Consulta: 27 agost 2021].
* ↑ Cullen, Michelle. «Extras wanted for Brendan Gleeson and Colin Farrell's new film The Banshees of Inisheer» (en anglès). Irish Mirror, 16-07-2021. Arxivat de l'original el 3 agost 2021. [Consulta: 27 agost 2021].
* ↑ Thackray, Lucy. «Where was 'The Banshees of Inisherin' filmed in Ireland?» (en anglès). The Independent, 26-10-2022. [Consulta: 3 gener 2023].
* ↑ Brunner, Raven. «Where Was 'The Banshees of Inisherin' Filmed? Top Filming Locations» (en anglès). Decider, 22-12-2022. [Consulta: 3 gener 2023].
* ↑ Koehler, Sezin (25 January 2023). «Where The Banshees of Inisherin was filmed». Entertainment Weeklyen.
* ↑ Keoghan, Barry [@BarryKeoghan]. «The Banshees of Inisherin Wrapped ☘️🐺❤️» (en anglès), 23-10-2021. Arxivat de l'original el 21 January 2022.
* 1 2 Bender, Abbey. «A Wardrobe of Coats: Costume Designer Eimer Ní Mhaoldomhnaigh on The Banshees of Inisherin» (en anglès). Filmmaker Magazine, 15-12-2022. [Consulta: 22 febrer 2023].
* ↑ Tartaglione, Nancy. «Venice Film Festival Winners: Golden Lion Goes to 'All the Beauty and the Bloodshed'; Luca Guadagnino Best Director, Martin McDonagh Best Screenplay; Cate Blanchett, Colin Farrell Take Acting Prizes» (en anglès). Deadline Hollywood, 10-09-2022. [Consulta: 24 desembre 2022].
* ↑ ; Surve, Aakanksha«The Banshees of Inisherin cast 'may have taken large pay cut' for Oscar nominated film» (en anglès). Dublin Live, 29-01-2023. [Consulta: 5 febrer 2023].
* ↑ Lee, Maeve. «Oscars 2023: Record haul for Irish at 95th Academy Awards» (en anglès). Irish Examiner, 24-01-2023. [Consulta: 24 gener 2023].
* ↑ Gajewski, Ryan. «Golden Globes: 'Banshees of Inisherin' Caps Big Night With Best Picture Win After Leading in Nominations» (en anglès). The Hollywood Reporter, 10-01-2023. [Consulta: 11 gener 2023].
* ↑ ; Moreau, Jordan«SAG Awards 2023 Nominations: 'Banshees' and 'Everything Everywhere' Tie for Most Nods in History» (en anglès). Variety, 11-01-2023. [Consulta: 25 gener 2023].
* ↑ Lewis, Hilary. «SAG Awards Snubs: 'Banshees of Inisherin' Shut Out as Angela Bassett and Austin Butler Surprise With Acting Losses» (en anglès). The Hollywood Reporter, 26-02-2023. [Consulta: 6 març 2023].
* ↑ «The Banshees of Inisherin has won four BAFTAs» (en anglès). TheJournal.ie, 19-02-2023. [Consulta: 22 febrer 2023].
* ↑ «National Board of Review Announces 2022 Award Winners» (en anglès), 08-12-2022. [Consulta: 24 desembre 2022].

## Enllaços externs

* The Banshees of Inisherin - Lloc web oficial